text: HM-undankappingin er eitt umfar, har liðini, ið ikki vunnu seg til EM-endaspælið næsta ár, skulu kappast. Í hesum umfarinum eru 15 lond, ið nú eru býtt í fýra bólkar. Vinnarin úr hvørjum bólki sleppur til annað umfar, sum er býtt í tveir partar, ið verða spældir sum “play off” dystir. Vinnarin av parti eitt, skal spæla móti einum av teimum aftastu liðunum frá EM-endaspælinum í 2020. Um hesin dystur verður vunnin, skal spælast móti einum av liðunum, sum skulu taka lut í undankappingini til Olympisku Leikirnar. Vinnarin av teimum dystunum vinnur sær atgongd til HM-endaspælið í Egyptalandi í 2022.
text: #000003
text: Hondbóltssamband Føroya skal nú í samráð við hini londini í bólkinum avgera, um dystirnir í vetur skulu spælast sum úti- og heimadystir ella um allir dystirnir skulu spælast á einum stað.
text: #000004